Document ID: 32005R1660

PADOMES REGULA (EK) Nr. 1660/2005
(2005. gada 6. oktobris)
par protokola noslēgšanu, ar ko laikposmam no 2005. gada 1. janvāra līdz 2010. gada 31. decembrim nosaka zvejas iespējas un finansiālo kompensāciju, kas paredzēta nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu un 3. punkta pirmo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Saskaņā ar Nolīgumu starp Eiropas Ekonomikas kopienu un Komoru Islāma Federatīvo Republiku par zveju pie Komoru salām (2) abas puses sarunu laikā ir vienojušās noteikt grozījumus vai papildinājumus, kas veicami šajā Nolīgumā tam pievienotā Protokola piemērošanas laikposma beigās.
(2)
Pēc šīm sarunām 2004. gada 24. novembrī tika parafēts jauns protokols, ar ko nosaka zvejas iespējas un finansiālo kompensāciju, kas paredzēta iepriekšminētajā nolīgumā, laikposmam no 2005. gada 1. janvāra līdz 2010. gada 31. decembrim.
(3)
Minētā protokola apstiprināšana atbilst Kopienas interesēm.
(4)
Svarīgi noteikt zvejas iespēju sadales principu starp dalībvalstīm, pamatojoties uz tradicionālo zvejas iespēju sadali saskaņā ar zvejas nolīgumu,
IR PIEŅĒMUSI ŠO REGULU.
1. pants
Protokols, ar ko nosaka zvejas iespējas un finansiālo kompensāciju, kas paredzēta nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām, laikposmam no 2005. gada 1. janvāra līdz 2010. gada 31. decembrim, ir apstiprināts Kopienas vārdā.
Protokola teksts ir pievienots šai regulai (3).
2. pants
Protokola noteiktās zvejas iespējas starp dalībvalstīm ir sadalītas šādi:
a)
tunzivju seineri:
Spānija
:
21 kuģis
Francija
:
18 kuģi
Itālija
:
1 kuģis;
b)
āķu zvejas kuģi pelaģiskai zvejai:
Spānija
:
12 kuģi
Portugāle
:
5 kuģi.
Ja šo dalībvalstu licenču pieprasījumi neizsmeļ Protokola noteiktās zvejas iespējas, Komisija var izskatīt licenču pieprasījumus no citām dalībvalstīm.
3. pants
Dalībvalstīm, kuru kuģi zvejo saskaņā ar Protokolu, ir jāpaziņo Komisijai par katra loma apjomu, kas nozvejots Komoru zvejas zonā, saskaņā ar Komisijas Regulu Nr. 500/2001 (4).
4. pants
Padomes priekšsēdētājam ir tiesības iecelt personas, kas pilnvarotas parakstīt Protokolu Kopienas vārdā.
5. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2005. gada 6. oktobrī

Labels: 18
5
6